આપણા દેશનું દિલ એટલે દિલ્હી. દૂરથી દિલ્હી ઝગમગતું એક સુંદર અને ખુશહાલ શહેર દેખાય છે, પરંતુ ત્યાં એટલા જ દુઃખો અને પડકારો પણ સમાયેલા છે. એ વાત અલગ છે કે, કોઇ દિલ્હીના દુઃખો જોવા નથી માંગતુ. દિલ્હી શહેર અને ત્યાંની ગરીબીની એક કડવી વાસ્વિક્તા 15 સપ્ટેમ્બરના રોજ સમગ્ર દેશની સામે આવી હતી, જ્યારે ગુંજ ફાઉન્ડેશનના સંસ્થાપક અંશુ ગુપ્તા 'કોન બનેગા કરોડપતિ'માં આવ્યા હતા. તેમણે એક એવા દિલ્હીની વાત કરી, જેને સાંભળીને શો ના હોસ્ટ અમિતાભ બચ્ચન અને તે શો જોનારા તમામ દર્શકોના આશ્ચર્યચકિત થઇ ગયા હતા.